Diari Oficial de la Generalitat Valenciana


Sumari del DOGV 8939, del 29-10-2020 (2020/8573)

Notificació de la sentència dictada en el procediment de divorci contenciós número 521/2020.
--------------------------------------------------------------------------------------------

### Dades del document

Número de DOGV
:   8939

Data del DOGV
:   29-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8573


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 521/2020. [2020/8573]  
De: Juan Carlos Murillo Espallargues  
Procuradora: Ana Luisa Puchades Castaños  
Lletrada: Inmaculada Bono Tomás  
Contra: Bárbara Jean Antos  
María Cabezuelo Campos, lletrada de l'Administració de justícia del Jutjat de Primera Instància número 9 de València, mitjançant aquest edicte faig saber que en el procediment de divorci número 521/2020, seguit a instàncies de Juan Carlos Murillo Espallargues, contra Bárbara Jean Antos, s'ha dictat la sentència que, literalment, és com segueix:  
Sentència número 392/2020  
València, 15 d'octubre de 2020.  
Ana Vega Pons-Fuster Olivera, magistrada jutgessa del Jutjat de Primera Instància núm. 9 de València, he vist aquestes actuacions seguides en matèria de divorci contenciós [DIC] - número 521/2020, promogudes per Juan Carlos Murillo Espallargues, representat per la procuradora Ana Luisa Puchades Castaños i assistit per la lletrada Inmaculada Bono Tomás, contra Bárbara Jean Antos, en situació de rebel·lia processal, i amb intervenció del Ministeri Fiscal.   
  
Antecedents de fet  
Primer. La representació de la part actora va formular una demanda de divorci contra la part demandada, en la qual, després d'exposar els fets i fonaments de dret que estimava que hi eren aplicables, acabava suplicant que es dicte sentència per la qual es decrete la dissolució del matrimoni per divorci.  
Segon. Que, admesa i tramitada la demanda de forma legal, aquesta va ser traslladada a la part demandada, a la qual se li va requerir que contestara dins del termini de 20 dies. Atés que no ho va fer, va ser declarada en rebel·lia. L'actora va sol·licitar, en aplicació analògica de l'apartat 4 de l'article 438 LEC, que es dictara sentència sense convocar les parts a la vista, atesa la falta de controvèrsia, que feia improcedent aquest tràmit. La sol·licitud va acceptar-se.  
Tercer. Es considera provat que, en data 16 de març de 1976, va celebrar-se el matrimoni entre els litigants, el qual no va tindre descendència; es decreta la separació conjugal en la Sentència 1.340/1987 d'aquest jutjat.  
Quart. Que, en la tramitació de les actuacions, s'han observat les prescripcions legals.  
  
Fonaments de dret  
Primer. D'acord amb l'art. 86 del Codi Civil, en relació amb l'article 81 del mateix cos legal, segons la redacció que en fa la Llei 15, de 8 de juliol de 2005, el matrimoni es dissol a petició de tots dos cònjuges, o d'un d'ells, amb el consentiment de l'altre o sense, una vegada transcorreguts tres mesos des que es va celebrar, amb l'excepció, respecte a aquest termini, prevista en l'apartat 2 i que no és aplicable a aquest cas.   
  
En aquestes actuacions va quedar provat el transcurs del període de temps esmentat, per la qual cosa pertoca, de conformitat amb els articles esmentats, decretar la dissolució del matrimoni, sense adopció de mesures de l'article 91 del Codi Civil, ateses les circumstàncies d'inexistència de domicili familiar, fills menors, béns comuns o desequilibri econòmic.  
Segon. En matèria de costes, no s'hi aprecien motius perquè siguen imposades.   
Vistos els preceptes legals esmentats i tots altres que hi són aplicables.  
  
«Dispositiva  
Estime la demanda de divorci interposada per Juan Carlos Murillo Espallargues, contra Bárbara Jean Antos, i ordene la dissolució del matrimoni, per divorci, de Juan Carlos Murillo Espallargues i Bárbara Jean Antos, amb tots els efectes legals.  
Cada part abonarà les costes causades a instàncies seues; i les comunes, a mitges.  
Una vegada siga ferm el pronunciament de divorci, comuniqueu aquesta resolució al registre civil en què conste inscrit el matrimoni.  
Aquesta és la meua sentència, contra la qual es pot interposar un recurs d'apel·lació dins del termini de 20 dies, comptats des de l'endemà de la notificació, segons la nova redacció de l'art. 458.1 de la LEC que en fa la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'aquest jutjat, que pronuncie, mane i signe.»  
  
I, perquè valga de notificació en deguda forma a Bárbara Jean Antos, en rebel·lia processal i parador ignorat, expedisc aquest edicte.  
  
  
València, 15 d'octubre de 2020. - La lletrada de l'Administració de justícia: María Cabezuelo Campos.